328 C. PLINII HIST. NAT. LIB. XXXII. 



et contra leporem marinum , et contra serpentes supra 

 dictas. Contra scorpiones ex vino. Democritus quidem 

 tradit, si quis extrahat ranae viventi linguam, nulla alia 

 corporis parte adhaerente , ipsaque dimissa in aquam , 

 imponat supra cordis palpitationem mulieri dormienti, 

 quaBeumque interrogaverit , vera responsuram. Addunt 

 etiamnum alia magi, quae si vera sunt, multo utiliores 

 vit existimentur ranae, quam leges. Namque arundine 

 transfixa natura per os , si surculus in menstruis defigatur 

 a marito, adulteriorum taedium fieri. Carnibus earum in 

 hamum additis , praecipue purpuras certum est allici. 



Jecur ranae geminum esse dicunt, objicique formicis 

 oportre : eam partem , quam adpetant , contra omnia 

 venena esse pro antidoto. Sunt quae in vepribus tantum 

 vivunt , ob id rubetarum nomine , ut diximus , quas 

 Graeci phrynos vocant, grandissimae cunctarum, gemi- 

 nis veluti cornibus , plenae veneficiorum. Mira de his 

 certatim tradunt auctores. Illatis in populum silentium 

 fieri. Ossiculo, quod sit in dextro latere, in aquam fer- 

 ventem dejecto, refrigerari vas, nec postea fervere, nisi 

 exempto. Id inveniri objecta rana formicis, carnibusque 

 erosis : singula in solium addi. Et aliud esse in sinistro 

 latere, quo dejecto fervere videatur, apocynon vocari. 



